

**Συγχαρητήρια ΚΟΑ στον Ηλία Γεωργίου**

Στον τελικό του Μονόζυγου στο Παγκόσμιο Πρωτάθλημα Ενόργανης Γυμναστικής που διεξάγεται στο Λίβερπουλ στην Αγγλία, προκρίθηκε ο Ηλίας Γεωργίου. Είναι η δεύτερη συνεχόμενη χρονιά που προκρίνεται στον τελικό του Παγκοσμίου Πρωταθλήματος ο Ηλίας Γεωργίου, ο οποίος κατετάγη τέταρτος με 14.666 βαθμούς και θα αγωνιστεί στον τελικό την Κυριακή.

Ο Κυπριακός Οργανισμός Αθλητισμού συγχαίρει τον πρωταθλητή μας για τη νέα μεγάλη διάκρισή του, καθώς και τους υπόλοιπους αθλητές και αθλήτριες (Μάριο Γεωργίου, Σωκράτη Πηλακούρη, Γεώργιο Άγγονα, Μιχάλη Χαρή, Τατιάνα Μπατσούρινα) για την προσπάθειά τους στη διοργάνωση. Ο ΚΟΑ συγχαίρει επίσης τους προπονητές τους, καθώς και την Ομοσπονδία τους και εύχεται καλή επιτυχία στον Ηλία Γεωργίου στον τελικό.